b'\n_START_ARTICLE_\nD\xc5\xbeungarija\n_START_PARAGRAPH_\nD\xc5\xbeungarija je zemljopisna regija na sjeverozapadu Kine, koja \xc4\x8dini sjevernu polovicu kineske pokrajine Xinjiang, te se djelomi\xc4\x8dno prostire u zapadnu Mongoliju i isto\xc4\x8dni Kirgistan. Formalno naziv ove regije je kroz povijest obuhva\xc4\x87ao razli\xc4\x8dito podru\xc4\x8dje, ovisno o tada\xc5\xa1noj politi\xc4\x8dkoj situaciji._NEWLINE_U sredi\xc5\xa1tu D\xc5\xbeungarije nalazi se pustinja Gurbantunggut trokutastog oblika, koju okru\xc5\xbeuju planine Tian Shan na jugu, Altai na sjeveroistoku i Tarbagatai na sjeverozapadu. Tri vrh trokuta se relativno otvorena. Na zapadnom vrhu trokuta nalaze se D\xc5\xbeungarijska vrata, isto\xc4\x8dni vrh povezuje regiju sa kineskom pokrajinom Gansu. Na jugu prijelaz vodi iz grada Urumqi u Turfansku depresiju._NEWLINE_Na sjeveru D\xc5\xbeungarije nalazi se planinski lanac Tian Shan koji je dijeli zavalu Junggar, u kojoj se nalazi D\xc5\xbeungarija, od Tarimske zavale._NEWLINE_Ve\xc4\x87a naselja u ovoj regiji su glavni grad pokrajine Xinjiang Urumqi, te gradovi Yining i Karamai.'